सोमनाथ मंदिर दर्शन के लिए जाएंगे, ट्रस्ट का मोबाइल ऐप भी लॉन्च करेंगे
Union Home Minister Amit Shah Gujarat Visit Latest News - केंद्रीय गृह मंत्री अमित शाह के गुजरात दौरे का आज दूसरा दिन है। जानकारी के मुताबिक वे आज जूनागढ़ एपीएमसी किसान भवन का उद्घाटन और जिला बैंक मुख्यालय का शिलान्यास करेंगे।
केंद्रीय गृह मंत्री अमित शाह के गुजरात दौरे का आज दूसरा दिन है। रविवार को गृह मंत्री जूनागढ़ जिला बैंक मुख्यालय का शिलान्यास करेंगे और जूनागढ़ में APMC किसान भवन का उद्घाटन करेंगे। इसके अलावा शाह सोमनाथ मंदिर में पूजा-अर्चना करेंगे और सोमनाथ ट्रस्ट के मोबाइल ऐप की लॉन्चिंग के साथ विकास कार्यों का ऑनलाइन उद्घाटन करेंगे। शाम 5 बजे वे गुजरात सेंट्रल यूनिवर्सिटी के कॉन्वोकेशन में बतौर मुख्य अतिथि शामिल होंगे।
शनिवार को डेयरी उद्योग के 49वें सम्मेलन में शामिल हुए, कहा- मिल्क प्रोडक्शन में हम सबसे आगे
अमित शाह ने शनिवार को गांधीनगर में डेयरी उद्योग के 49वें सम्मेलन में शिरकत की। सम्मेलन को संबोधित करते हुए शाह ने कहा कि आजादी के बाद भारत का दूध उत्पादन 10 गुना बढ़ा है।
उन्होंने कहा कि 1970 में 6 करोड़ लीटर प्रतिदिन दूध के उत्पादन के साथ भारत दूध की कमी वाला देश था, लेकिन आज 58 करोड़ लीटर प्रतिदिन दूध उत्पादन कर दुनिया में सबसे अधिक दूध का उत्पादन कर रहा है।
दूध उत्पादन में भारत सबसे आगे
शाह के मुताबिक, हमारी दूध की प्रोसेसिंग कैपेसिटी लगभग 126 मिलियन लीटर प्रति दिन है, जो दुनिया में सबसे अधिक है। उन्होंने कहा कि डेयरी सेक्टर ने भी देश के विकास के लिए काम किया है।
गृहमंत्री ने कहा कि कॉर्पोरेट डेयरी का योगदान बहुत बड़ा है, जिसने गरीब किसानों और महिलाओं को आत्मनिर्भर बनने में मदद की है। इंडियन डेयरी एसोसिएशन (IDA) ने डेयरी क्षेत्र के विकास में महत्वपूर्ण भूमिका निभाई है।
ये खबर भी पढ़ें...
अडाणी-हिंडनबर्ग मामले पर बोले अमित शाह:गृहमंत्री ने कहा- SC की जांच कमेटी को सबूत दें
गृहमंत्री अमित शाह ने कहा है कि अडाणी-हिंडनबर्ग मामले में जांच के लिए सुप्रीम कोर्ट ने 6-सदस्यीय कमेटी बनाई है। इस कमेटी में दो रिटायर्ड जज भी हैं। जिन लोगों के पास इस मामले में कोई सबूत हैं, उन्हें ये सबूत इस कमेटी को दे देने चाहिए। अगर कुछ गलत हुआ होगा तो किसी को नहीं छोड़ा जाएगा। पूरी खबर यहां पढ़ें...